En 22-årig mand blev fredag idømt et år og seks måneders fængsel ved Retten i Aalborg i en sag om grov vold. Retten gjorde brug af den særlige bandebestemmelse, som dobler straffen op. Det oplyser P4 Nordjylland. Episoden fandt sted i september sidste år, da en 24-årig mand med tilknytning til Hells Angels-miljøet blev opsøgt af flere mænd på sin bopæl i Astrup og gennemtævet med blandt andet en golfkølle. Han blev også stukket flere gange med en skruetrækker. Den 22-årige blev i retten dømt for grov vold. Fordi han selv har relationer til grupperingen "We Dont Care," gjorde dommeren brug af bandebestemmelsen. /ritzau/

Opsummering:
En mand er ved Retten i Aalborg dømt for vold med fordoblet straf for at være med i en bande.